Míg a holland liberálisok szélsőjobboldali retorika segítségével nyertek választást, a magyar kormánynak sikerült ettől távoltartania magát – mondta hétfőn Gulyás Gergely egy újságíróknak tartott kolozsvári háttérbeszélgetésen.

A Miniszterelnökséget vezető miniszter arról is beszélt, hogy a magyar kormánynak sikerült távoltartania magát a szélsőjobboldali retorikától az eddigi migrációellenes kampányai során. Az Azonnali.hu kérdésére, hogy a migránsokat stoptáblával ábrázoló plakát polgári volt-e, azt mondta: az „egy polgári pártnak volt a plakátja” és

attól, hogy ez mindenkinek nem nyerte el a tetszését, még lehetett egy jó plakát.

Gulyás szerint ha valaki látott már politikai kampányt, tudja, hogy a plakátok leegyszerűsítőek. Arra a kérdésre, hogy neki személy szerint tetszett-e a plakát, azt mondta, „jól fejezte ki a politikai szándékainkat".

A miniszter azt mondta, a szélsőséges és nem szélsőséges retorika közt az emberi méltóság tiszteletben tartása a különbség. Azzal kapcsolatban, hogy a strasbourgi bíróság szerint volt arra példa, hogy a menekülteknek nem adtak enni a magyar tranzitzónákban, azt mondta, amikor ő járt ilyen helyen, akkor azt látta, hogynapi háromszor adnak ételt a vallási szokások figyelembe vételével. Gulyás azt "helytelennek" nevezte, ha valaki mégsem kapta meg a neki járó élelmezést.



Gulyás Gergely a sajtóbeszélgetés előtt előadást is tartott a IX. Kolozsvári Magyar Napokon. Ezen többek között elhangzott, hogy: